
„Fény az út végén”, avagy daganatos betegek utánkövetése

Bevezető: Kutatásomban a Diakónia Keresztény Alapítvány (Kolozsvár) és a Román Rákellenes Egyesület - Közös Sorsok csoportjának munkatársaival (Marosvásárhely) dolgozok együtt, pontosabban a programjukban szereplő daganatos betegekhez irányítanak, mely segítségével lehetőségem adódik kérdőívvel felmérni őket, valamint a kérdőíves módszert mélyinterjú technikával kiegészíteni. A mélyinterjúban használt kérdéseket a Dr. Ellen L. Csikai (School of Social Work, The University of Alabama, Tuscaloosa, Alabama, U.S.) Magyarországon folytatott kutatásában szereplő interjú
kérdések segítségével állítottam össze.
Módszerek: A kutatásom felméri a daganatos betegek bio-pszicho-szociális és kommunikációs szükségleteiket, mindehhez egy betegségspecifikus (FACT-G 4.0- Functional Assessment of Cancer Therapy-General) életminőség skálát és BDI (Beck Depression Inventory) depresszió skálát használtam.
Eredmények: A kutatás során 110 kérdőívet dolgoztam fel, melyből feldolgozhatatlan 10 kérdőív. A megkérdezett személyek korszerinti eloszlását tekintve az átlagéletkor a Diakóniánál 67,53 év, míg a Román Rákellenes Szövetségnél 59,93. A depresszió és életminőség szempontjából eltérő adatok születtek, mely sok érdekes dolgot tartalmaz.
Konkluziok és javaslatok: Ajánlom minden fiatal számára, hogy figyeljen ezen emberekre, mert egy jó szó is nagyon jól esik nekik, továbbá Kolozsváron léteznek olyan intézetek, amelyek segítséget próbálnak nyújtani a daganatos betegségben szenvedőknek, de ez még távolról sem elegendő, gyors léptekben kell gyarapítani és fejleszteni őket, ahhoz, hogy meggátoljuk a megbetegedés és elhalálozás növekvő tendenciáit.



